Facebook  Baby, iż-żiemel li ġie salvat mill-Animal Welfare ftit tal-jiem ilu qiegħed iqum fuq saqajh bil-mod il-mod. Il-membri ta' RMJ's Horse Rescue qegħdin jagħtu l-attenzjoni kollha meħtieġa lil dan iż-żiemel billi jdewwulu l-ġrieħi, jiggwidawh fil-mixi u jagħtuh porzjoni regolari xierqa ta' ikel. Fuq il-midja soċjali tagħhom, qegħdin iwasslu l-aġġornamenti dwar il-progress taż-żiemel ta' 10 xhur, li kienu huma li tawh l-isem Baby. Dan iż-żiemel instab f'kundizzjonijiet ħżiena mill-għaqda Animal Liberation Malta. Din imbagħad ikkordinat mal-Kummissarju għad-Drittijiet tal-Annimali Alison Bezzina biex iż-żiemel jgħaddi għand RMJ's Horse Rescue fis-Siġġiewi sabiex dawn ikunu jistgħu jieħdu ħsiebu u jaraw li jirkupra. Aqra aktar Filmat: Salvat żiemel miżmum f'kundizzjonijiet traskurati Din l-organizzazzjoni qiegħda tagħti l-kura lil numru ta' żwiemel minkejja l-isfidi finanzjarji li taffaċċja. Min hu interessat li jagħti l-għajnuna permezz ta' donazzjoni jista' jagħmel dan b'dawn il-modi: PayPal rmjhorserescue@gmail.com BOV 99947633 IBAN MT53VALL22013000000040023793448 Aqra aktar dwar RMJ "Ma kellniex biżżejjed volontiera" – Santwarju taż-Żwiemel